Els divendres 16, 23, 30 d ́octubre i 6 de novembre tindrà lloc a la sala de consulta de l ́ACAE un curs pràctic sobre lectura de documentació, preferentment pergamins, escrita en llatí amb l ́objectiu de facilitar els rudiments i els recursos instrumentals necessaris per comprendre els textos escrits d ́època medieval, així com l ́estudi de les diferents característiques lingüístiques, l ́evolució històrica, la cronologia, les modalitats, etc. La teoria s'alternarà amb pràctiques d'anàlisi i lectura de textos medievals originals i editats.
El professor que impartirà les classes serà el dr. Antoni Cobos.
Dies: 16, 23, 30 d'octubre i 6 de novembre de 2009 de les 17.30 a les 20 hores
Lloc: Arxiu Comarcal de l'Alt Empordà
Organitza: Arxiu Comarcal de l'Alt Empordà, Consell Comarcal de l'Alt Empordà i Ajuntament de Figueres
L'Empordà ha estat, històricament, passadís i frontera.
Estudiar aquest fet en una visió històrica de llarga durada és l'objectiu principal del congrés.
La frontera ha estat sovint associada als estats, aquí es vol anar més enllà d'aquesta visió limitadora i es vol ampliar a totes les fronteres: les fronteres entre parròquies i universitats, per mar i per terra, les fronteres entre senyories jurisdiccionals, les fronteres eclesiàstiques, les fronteres de la Diputació del General, les fronteres municipals...
El fet que una de les conferències derivades del Tractat dels Pirineus se celebrés a Figueres, ara farà 350 anys, no ens ha de fer deixar de banda què va suposar aquest tractat per a la gent de les fronteres.
Distribuït en set àmbits, es presentaran diferents estudis des de les dues bandes de la frontera de les Alberes, vista com un fet permeable, que pugui arribar fins al Tractat de Shengen, encara que la frontera mental i política no ha desaparegut.
Organitza: Institut d'Estudis Empordanesos, Arxiu Comarcal de l'Alt Empordà, Consell Comarcal de l'Alt Empordà, Ajuntament de Figures, Ajuntament de Roses i Patronat Eiximenis
Enguany es commemoren quaranta anys de l ́acabament d ́una de les obres més importants que té la comarca.
L ́any 1969 finalitzaven les obres de construcció de l ́embassament de Darnius-Boadella, que han permès abastir d ́aigua gran part dels municipis altempordanesos tant per al consum de boca com per al regadiu.
Per commemorar aquesta efemèride, el Club Nàutic Darnius amb la col·laboració de l ́ACAE prepara una exposició monogràfica que es podrà veure al Museu Municipal de l ́ajuntament darniuenc del 6 al 20 de setembre.
El pantà es començar a construir el 1959 i les obres van durar deu anys.
També s ́organitza un concurs de fotografia sobre l ́embassament i el lliurament dels premis tindrà lloc la diada de l ́11 de setembre per tal de fomentar el coneixement i l ́estima de l ́entorn natural de les valls dels rius Arnera i Muga i l ́embassament.
Dies: 6 al 20 de setembre de 2009
Organitza: Arxiu Comarcal de l'Alt Empordà, Club Nàutic Darnius, Ajuntament de Darnius, Societat de pescadors Esportius Alt Empordà i Agència Catalana de l'Aigua
El Recercat, Jornada de Cultura i Recerca Local dels Territoris de Parla Catalana se celebra anualment en el marc dels actes de la Capital de la Cultura Catalana.
Té per objectius donar a conèixer l ́activitat dels centres, instituts d ́estudis i altres entitats culturals a la resta de la societat civil, així com facilitar l ́accés a les publicacions dels centres i el foment de la comunicació i el contacte entre els centres dels diferents territoris de parla catalana.
En definitiva, va ser una jornada de reforçament de l ́important teixit associatiu català.
Organitza: Arxiu Comarcal de l'Alt Empordà, IRMU i Ajuntament de Figueres
L ́edició dels Annals de l ́Institut d ́Estudis Empordanesos corresponent a l ́any 2008 es va presentar al Cercle Sport de Figueres.
Ofereix vint treballs d ́investigació, a part de set que formen part d ́un dossier sobre el centenari de les excavacions d ́Empúries.
Tot i que els temes relacionats amb la història representen el gruix més important de l ́obra, hi ha altres apartats dedicats a le ciències naturals, la geografia i l ́urbanisme.
També s ́inclou el treball guardonat l ́any anterior amb el premi de recerca Albert Compte i una cinquantena de ressenyes relacionades amb l ́edició de llibres publicats durant l ́any i que han estat escrits per autors empordanesos o que fan referència a temes de la comarca.
Es poden consultar on line a la pàgina www.raco.cat
Dia: 7 de març de 2009 a les 19 hores
Lloc: Sala d'actes del Cercle Sport Figuerenc, Carrer Monturiol, 3, Figueres
Organitza: Arxiu Comarcal de l'Alt Empordà, Institut d'Estudis Empadornesos, Patronat Francesc Eiximenis, Ajuntament de Figueres i Consell Comarcal de l'Alt Empordà
President i vicepresident de l ́IEE al Cercle Sport de Figueres